(År 1448 hade k. Kristoffer anmodat sina anhängare i Sverige att möta honom i Jönköping den 6 januari. Dit ankomna erforo de att konungen nyssnämda dag aflidit). Do worden de Sweden al to rade, de dar in Jonecopung weren, dat se koren her Niels Jensone unde her Beynct Jenson, beide broder, to des rikes vorstandere bet der tit, dat de gancze gemeyne rat unde gude manne van Sweden tohope quemen etc. Darna screven her Niels unde her Beynct vorbenomt uns to Wyborg, wo koning Cristoffer gestorwen was, unde begereden, dat wy wolden to en int rike komen mit mer gude lude ut Vinlande unde bringen mit uns de grotiste macht wy konden, wente se menden strax up den sommer up Gotland unde benemen koning Erick sulken roff und vorderffliken schaden, alz he den gemeynen varenden luden to zewart in den tiden don let. Wy redden uns na erer scriffninge unde qwemen to Stocholm an dem hilgen lichamens dage (etc.) – – – – – – – – – – – –